கேள்வி: தர்ம பிக்சம் - சுயசரிதை பற்றி விளக்கவும்.
பதில்: இவர் 1922 பிப்ரவரி 15 ஆம் தேதி ஐதராபாத் மாநிலத்தின் நல்கொண்டா மாவட்டத்தின் சூர்யபேட்டை என்ற இடத்தில் கோபம்மா மற்றும் முத்திலிங்கம் என்ற ஒரு கள்ளு இறக்கும் தம்பதியருக்கு பிறந்தார். இவர் தெலுங்கு மொழி, உருது, ஆங்கிலம் மற்றும் இந்தி தெலுங்கு மொழி நல்ல சொற்பொழிவாளராக இருந்தார். சுதந்திர போராட்டத்தின் போது மேசன், ரயத், கோல்கொண்டா போன்ற செய்தித்தாள்களுக்கு பங்களித்த பத்திரிகையாளராகவும் இருந்தார். மாணவப் பருவத்தில், இவர் வளைதடிப் பந்தாட்டம் அணித் தலைவராக இருந்தார். இவர் ஆந்திர உயர் நீதிமன்ற வழக்கறிஞரான தனது வளர்ப்பு மகன் பொம்மகானி பிரபாகருடன் வசித்து வந்தார்.
கேள்வி: தர்ம பிக்சம் - சட்டமனற உறுப்பினர் என்பது என்ன?
பதில்: 1952 ஆம் ஆண்டில், ஐதராபாத் மாநில சட்டமன்றத்திற்கான முதல் பொதுத் தேர்தலில், இவருக்கு அதிக பெரும்பான்மை கிடைத்தது. 1957 ஆம் ஆண்டில், இவர் நக்ரேகல் தொகுதியிலிருந்து தேர்ந்தெடுக்கப்பட்டார். 1962 இல், நல்கொண்டாவிலிருந்து ஆந்திர மாநில சட்டமன்றத்திற்கு தேர்ந்தெடுக்கப்பட்டார். இவர் தொடர்ச்சியாக மூன்று வெவ்வேறு தொகுதிகளில் இருந்து மூன்று வெற்றிகளைப் பெற்றார். மேலும், ஐதராபாத் மாநிலம் (1952), ஆந்திரா (1957 & 1962) ஆகிய இரண்டு மாநில சட்டமன்றங்களுக்கு தேர்ந்தெடுக்கப்பட்ட மிகச் சிலரில் இவரும் ஒருவர். 10 மற்றும் 11 வது மக்களவையில் நல்கொண்டா நாடாளுமன்றத் தொகுதியை பிரதிநிதித்துவப்படுத்தி 1991 மற்றும் 1996 ஆம் ஆண்டுகளில் இரண்டு முறை இந்திய நாடாளுமன்ற உறுப்பினராகத் தேர்ந்தெடுக்கப்பட்டார் [http://164.100.24.209/newls/lokprev.aspx Former Lok Sabha Members] [http://www.eci.gov.in/ElectionAnalysis/GE/PartyCompWinner/S01/partycomp41.htm Nalgonda Parliamentary Constituency] 1991 ஆம் ஆண்டில், தென்னிந்தியா இந்தியப் பொதுவுடைமைக் கட்சியை பிரதிநிதித்துவப்படுத்திய ஒரே நாடாளுமன்ற உறுப்பினராக இருந்தார். 1996 ஆம் ஆண்டில் இவர் 480 போட்டியாளர்களுக்கிடையே 76,000 வாக்குகளுக்கு மேல் பெற்று வெற்றி பெற்றார். இந்த பெரும் எண்ணிக்கையிலான போட்டியாளர்கள் இவருக்கு எதிரானவர்கள் அல்ல. ஆனால் அதிக புளூரைடு பாதிப்புக்குள்ளான நல்கொண்டா மாவட்டத்தை அரசாங்கம் புறக்கணித்தது குறித்து நாட்டின் கவனத்தை ஈர்க்க ஜல சாதன சமிதி என்ற அமைப்பு அழைத்ததினால் போட்டியிட்டனர். இந்த தேர்தல் இந்தியாவில் தேர்தல் முறைமையில் மாற்றத்தை கொண்டு வந்தது. நல்கொண்டா நாடாளுமன்றத் தொகுதியில் இருந்து தொடர்ச்சியாக இரண்டு முறை தேர்ந்தெடுக்கப்பட்ட ஒரே நாடாளுமன்ற உறுப்பினர் இவர் மட்டுமே.
கேள்வி: தர்ம பிக்சம் - பணிகள் என்பது என்ன?
பதில்: இவர் ஒரு தொழிற்சங்கவாதி ஆவார். நாகார்ஜுன சாகர் அணை திட்டத்தை நிர்மாணிக்கும் போது, சம்பந்தப்பட்ட பல்வேறு பகுதிகளைச் சேர்ந்த தொழிலாளர்களை ஒழுங்கமைத்து, ஒரு லட்சம் தொழிலாளர்களுடன் அவர்களின் சிறந்த வாழ்வாதாரத்திற்காக ஒரு வேலைநிறுத்தத்தை ஏற்பாடு செய்தார். உணவுவிடுதி தொழிலாளர்கள் போன்ற பல அமைப்புசாரா தொழிலாளர்களுக்கும் இவர் தொழிற்சங்கங்களை ஏற்பாடு செய்தார். இவர் கள்ளு இறக்கும் சமூகத்தின் மேம்பாட்டிற்கு நன்கு அறியப்பட்டவர். 50 ஆண்டுகளுக்கும் மேலான வரலாற்றைக் கொண்ட கள்ளு இறக்கும் சமூகத்தின் முதன்மையான மற்றும் முதல் தொழிற்சங்கமாக விளங்கும் ஏ.பி. கீதா பனிவரல சங்கத்தின் கீழ் இவர் அவர்களை ஒருங்கிணைத்தார். கள்ளு இறக்கும் தொழிலை விஞ்ஞானரீதியாக மேம்படுத்தவும், சர்க்கரை, வெல்லம், சாக்லேட் மற்றும் குளிர் பானங்கள் போன்றவற்றை தயாரிப்பதன் மூலம் கிராமப்புறத் தொழிலாக வளர்க்கவும் இவர் பாடுபட்டார். ஆசியப் பனை மரங்களிலிருந்து எடுக்கும் கள்ளுவிற்கு உரிய தொகை அவர்கள் அடைவதற்கான கருவியாக இவர் இருந்தார். கள்ளு இறக்குபர்களுக்கான கூட்டுறவு சங்கங்களை உருவாக்க இவர் உதவினார். இதற்காக அப்போதைய முதலமைச்சர் எ. சா. ராஜசேகர் அவர்களால் நூற்றாண்டுகால கூட்டுறவு இயக்கத்தின் போது சிறப்பு மரியாதை செலுத்தப்பட்டது
கேள்வி: தர்ம பிக்சம் - இறப்பு பற்றி தகவல் சொல்.
பதில்: இவர், ஐதராபாத்தில் உள்ள காமினேனி மருத்துவமனையில் இருதயக் கோளாறு காரணமாக 26 மார்ச் 2011 அன்று இறந்தார்.